*Združenie na pomoc ľuďom s mentálnym postihnutím v SR*

*Štúrova 6, 811 02 Bratislava, tel./fax: 02/63814968, 0905709557,* [*zpmpvsr@zpmpvsr.sk*](mailto:zpmpvsr@zpmpvsr.sk)*,* [*www.zpmpvsr.sk*](http://www.zpmpvsr.sk)

**Pozvánka na seminár Zodpovednostné konanie osôb s mentálnym postihnutím**

Vážené kolegyne a kolegovia, rodičia a príbuzní osôb s mentálnym postihnutím,

dovoľte, aby sme Vás pozvali na **odborný seminár venujúci sa právnym a praktickým riešeniam jednotlivých druhov zodpovednosti za škodu spôsobenú tými, ktorí nevedia posúdiť následky svojho konania.** Dozviete sa o tom, akým spôsobom predchádzať vzniku škody, o vzniku zodpovednosti za konanie človeka, ktorý má obmedzenú spôsobilosť na právne úkony alebo je v celom rozsahu tejto spôsobilosti pozbavený a o význame „dohľadu“ a jeho praktického výkonu.

Seminár povedú JUDr. Zuzana Stavrovská, advokátka a JUDr. Maroš Matiaško, LL.M., advokát.

**Program:**

14.00 Úvod

14.15 – 16.30 Vstup do problematiky, definícia základných zložiek zodpovednosti za škodu, deliktuálna spôsobilosť

16.45 – 19.00 Jednotlivé druhy zodpovednosti za škodu podľa základných právnych noriem (podľa Občianskeho zákonníka, Trestného zákona, Zákona o priestupkoch)

Seminár sa bude konať dňa **16.03.2015 od 14.00 hod. v priestoroch Gymnázia Pierra de Coubertina, Námestie SNP 9, 921 01 Piešťany, vedľajšia budova.**

V prílohe prikladáme návratku a prosíme vyplnenú zaslať obratom, najneskôr však do 9.03.2015 emailom na: [luciatakacova@zpmpvsr.sk](mailto:luciatakacova@zpmpvsr.sk), prípadne nahláste účasť telefonicky na 02/6381 4968.

Tešíme sa na Vašu účasť.

S úctou

PhDr. Iveta Mišová

riaditeľka Republikovej centrály ZPMP v SR

Projekt *Dôstojný život – právo, nie privilégium* bol podporený sumou 104976,- EUR z Fondu pre mimovládne organizácie, ktorý je financovaný z Finančného mechanizmu EHP 2009 -2014. Správcom Fondu je Nadácia otvorenej spoločnosti - Open Society Foundation. Cieľom projektu zameraného na ľudské práva *Dôstojný život – právo, nie privilégium* je Zvýšenie zapojenia MVO do tvorby politík a rozhodovacích procesov na miestnej, regionálnej a národnej úrovni.

  